
The promotion and respect of essential human rights and freedoms have become, in time, a European brand, in particular when referring to the behavior of the member states which may be warned in case of serious and constant violations of human dignity. It is long ago since the European foreign policy on human rights has also become a visible feature and distinct image of the  whole  European  policy.  Indeed,  the  European  diplomacy  can  decisively  influence  other  international actors’ responsibilities by the means of civil power or soft power, so intelligently employed, so far, by the European community governance on international arena.
Uniunea  Europeană  (UE)    şi-a  propus  încă  de  la  adoptarea  liniilor directoare  ale  Politicii  Externe  de  Securitate  Comună  (PESC)  să-şi  afirme identitatea  pe  scena  internaţională  prin  „exportarea”  principiilor  libertăţii, democraţiei, respectării drepturilor omului şi libertăţilor fundamentale ca şi a statului de drept principii pe care nu guvernarea supranaţională le-a inventat ci care  fac parte din patrimoniul tradiţional comun al statelor europene. Nu e deci,  nimic  surprinzător  în  faptul  că  Tratatul  Uniunii  Europene  (TUE)  se referă la angajamente ferme şi precise în materia drepturilor fundamentale atât în  ceea  ce  priveşte  politicile  interne  ale  Uniunii  cât  şi  relaţiile  sale  externe. Promovarea şi respectarea libertăţilor esenţiale ale omului a devenit în timp o caracteristică a UE mai ales când e vorba de conduita statelor membre 149 , care pot  fi  sancţionate  în  cazul  unor  violări  grave  şi  persistente  ale  demnităţii umane  (conform  art.7  din  TUE);  dar  a  trecut  mult  timp  de  când  politica internaţională  a  UE  în  materie    de  drepturi  ale  omului  a  devenit  şi  ea  o caracteristică   vizibilă   şi   o   imagine   de   marcă   a   ansamblului   politicii europene 150 .  Într-adevăr,  diplomaţia  comună  a  UE  poate  influenţa  decisiv responsabilităţile altor actori internaţionali prin ceea ce în strategiile politice se  denumeşte  „putere  civilă”  sau  „soft  power”,  inteligent  utilizată  şi  până acum de guvernarea europeană comunitară pe scena mondială.
Coerenţa operaţională şi suportul financiar şi logistic al politicii externe a UE în domeniul drepturilor omului, cu sursa juridică în tratatele originare, se  regăsesc  în  câteva  instrumente  esenţiale  ale  promovării  diplomatice  a libertăţilor  fundamentale  ale  Europei  în  lume.  Primul  dintre  acestea  este Documentul  strategic  al  Instrumentului  European  pentru  Democraţie  şi Drepturile  Omului  (EIDHR) 151   care  pentru  perioada  din  2007  până  în  2010 identifică   următoarele   obiective   distincte:   întărirea   respectului   pentru drepturile omului şi libertăţile fundamentale în ţările şi regiunile în care sunt ameninţate;  perfecţionarea  rolului  societăţii  civile  în  promovarea  drepturilor fundamentale  şi  reformelor  democratice,  în  sprijinirea  concilierii  paşnice  a intereselor  de  grup  şi  în  consolidarea  reprezentării  şi  participării  politice; consolidarea   şi   îmbunătăţirea   cadrului   regional   şi   internaţional   pentru apărarea   drepturilor   omului,   justiţii,   statului   de   drept   şi   promovarea democraţiei;  construirea  încrederii  şi    întărirea  ataşamentului  ferm  ca  şi  a transparenţei  proceselor  electorale  democratice,  în  special  prin  observarea alegerilor.  Al  doilea  instrument  al  diplomaţiei  europene  în  domeniu  este reprezentat  de  Orientările  UE  privind  drepturile  omului,  inclus  şi  ele  în finanţarea  realizată  de  EIDHR  şi  elaborate  succesiv  în  adevărate  campanii operaţionale  globale,  cum  ar  fi:  Dialogurile  Drepturilor  Omului  (2001) 152 ; Copiii şi conflictele armate (2003); Apărătorii Drepturilor Omului (2004) 153 ;  Promovarea  respectării  DIU  (2005);  Protecţia  drepturilor  copilului  (2007); Interzicerea   pedepsei   cu   moartea   (2008);   Interzicerea   torturii   şi   a tratamentelor sau pedepselor crude ori inumane (2009).
Pe baza acestor instrumente, diplomaţia europeană a drepturilor omului a  contribuit  în  perioada  2002  –  2006  cu  peste  577  milioane  euro  la promovarea   externă   a   valorilor   sale   esenţiale   prin   adevărate   operaţii umanitare  cum  ar  fi:  misiunile  europene  de  observare  a  alegerilor  şi promovarea   bunei   guvernări   –   260   milioane   euro;   promovarea   justiţie internaţionale  şi  a  statului  de  drept  –  85  milioane  euro;  răspândirea  culturii drepturilor  omului  –  138  milioane  euro;  promovarea  egalităţii,  toleranţei  şi păcii  –  63  milioane  euro;  reţeaua  de  prevenire  a  conflictelor  –  31  milioane euro.  Exemplificativ  se  poate  evidenţia  că  instrumentele  operaţionale  ale Orientărilor  UE  pentru  promovarea  şi  protecţia  drepturilor  copilului  includ dialogul  politic  cu  statele  terţe  şi  organizaţiile  internaţionale,  demersuri diplomatice imediate pentru a răspunde provocărilor în domeniu, cooperarea bilaterală   sau   multilaterală,   dezvoltarea   parteneriatelor   şi   intensificarea coordonării cu părţile interesate pe plan internaţional, în timp de Ghidul UE privind  interzicerea  pedepsei  cu  moartea  concepe  elementele  principale  ale abordării operaţionale europene în domeniu prin demersuri generale, dialog şi consultări  cu  ţările  terţe,  examinarea  posibilităţii  intervenţiei  în  cazuri individuale,  rapoarte  ale  şefilor  de  misiune  europene,  acţiuni  în  cadrul forurilor internaţionale. De asemenea, orientarea operaţională a Ghidului UE privind interzicerea torturii vizează identificarea de mijloace de lucru eficace în scopul prevenirii torturii, sprijinirea lucrărilor actorilor relevanţi, evaluarea rapoartelor  de  monitorizare  ale  şefilor  de  misiune  diplomatică  ai  UE, condamnarea torturi şi maltratării în cazuri individuale, respectarea normelor şi procedurilor internaţionale, combaterea impunităţii, asigurarea despăgubirii şi reabilitării victimelor, organizarea unui sistem de vizite la faţa locului, mai ales în locurile de detenţie, asigurarea unei formări profesionale eficiente.
1.  Implicarea  statelor  şi  organizaţiilor  europene  în  promovarea  şi respectarea dreptului internaţional umanitar
Având  în  vedere  raporturile  de  la  întreg  la  parte  dintre  dreptul internaţional  al  drepturilor  omului  (DIDO)  şi  dreptul  internaţional  umanitar (DIU)  am  putea  considera  că  şi  DEDO  conţine  o  secţiune  particulară referitoare  la  respectarea  drepturilor  omului  în  timp  de  conflict  armat; realitatea este că regulile umanitare aplicabile în război nu sunt DEDO atât de distincte  faţă  de  cele  din  timp  de  pace,  plecând  de  la  considerentul  că demnitatea  fiinţei  umane  trebuie  protejată  oricând  şi  oriunde,  astfel  încât obligaţia  de  a  respecta  drepturile  omului  este  recunoscută  în  art.  1  al Convenţiei  europene  pentru  apărarea  drepturilor  omului  şi  a  libertăţilor fundamentale oricărei persoane aflate sub jurisdicţia statelor contractante fără nici o distincţie între pace, criză şi război, doar derogările la unele drepturi şi libertăţi  procedând  la  această  particularizare.  Cu  toate  acestea,  aplicarea convenţiilor de DIU prezintă anumite caracteristici speciale în Europa faţă de alte  zone  ale  lumii,  chiar  dacă  europenii  nu  pot  revendica  nici  monopolul creării  DIU  şi  nici  pe  cel  al  conformităţii  comportamentului  cu  normele acestuia,  ba  dimpotrivă,  unii  dintre  ei  le-au  încălcat  cu  sălbăticie  până  şi  în vremurile  mai  civilizate  pe  care  pretindem  că  le  trăim.  Poate  că  tocmai conştiinţa acută a experienţelor dureroase de primitivism al violenţei armate din istoria continentului a făcut ca în ultimele decenii Europa să devină mai  activă  şi  mai  coerentă  în  promovarea  şi  respectarea  DIU  decât  alte  părţi  ale lumii 154 .  Un  exemplu  edificator  în  acest  sens  îl  reprezintă  reacţia  opiniei publice europene (sau, cel puţi, a unei părţi însemnate a acesteia) faţă de cele mai grave infracţiuni internaţionale generate de nerespectarea DIU, un apel al Parlamentului European de la începutul lunii februarie 2009 chemând statele europene  să  acorde  azil  deţinuţilor  de  la  Guantanamo,  cărora  SUA  nu  le-a acordat ani de zile statutul legal de prizonieri de război, calificându-i, contrar convenţiilor umanitare, ca fiind „combatanţi inamici, ilegali” fără nici un fel de drepturi; la fel a fost cazul cu solicitarea Adunării Parlamentare a CE de a investiga  acuzaţiile  apărute  în  presa  europeană  privind  detenţia  şi  transferul ilegal de prizonieri în unele state membre ale Consiliului Europei precum şi cu operaţiile europene umanitare în asigurarea respectării drepturilor omului şi DIU în diferite zone de conflict ale lumii ori cu iniţiativele de sprijinire a creării  şi  funcţionării  eficiente  a  diferitelor  instanţe  penale  internaţionale pentru  judecarea  celor  vinovaţi  de  genocid,  crime  împotriva  umanităţii  şi
crime de război.
Implicarea  statelor  europene  în  promovarea  şi  respectarea  DIU  se bazează pe art.1 al Convenţiilor de la Geneva din 1949, ratificate de întreaga Europă,  care  conţine  angajamentul  de  a  respecta  şi  a  face  să  fie  respectate normele umanitare în toate împrejurările utilizării violenţei armate, precum şi pe  art.  75  din  Protocolul  adiţional  I  din  1977  care  prevede:  „garanţiile fundamentale”  ale  persoanelor  aflate  în  puterea  părţilor  la  conflict  de  a  fi tratate cu umanitate, în condiţii asemănătoare cu protecţia drepturilor omului în timp de pace. De asemenea, majoritatea statelor a ratificat şi aplică celelalte instrumente de DIU, atât cele care conţin prevederi referitoare la conducerea ostilităţilor  militare  şi  regimul  juridic  al  metodelor  şi  mijloacelor  de  război (dreptul de la Haga al conflictelor armate) cât şi cele referitoare la protejarea drepturilor  victimelor  conflictelor  armate  (dreptul  de  la  Geneva,  propriu-zis umanitar). Modalităţile în care statele europene sunt implicate în acest proces sunt  cele  prevăzute  de  convenţiile  umanitare  privind  măsurile  naţionale  de aplicare 155 , cum ar fi: luarea neîntârziată a tuturor măsurilor necesare pentru îndeplinirea  obligaţiilor  statale  în  virtutea  instrumentelor  juridice  umanitare; emiterea  de  ordine  şi  instrucţiuni  pentru  asigurarea  respectării  de  către autorităţile publice şi toate persoanele a convenţiilor de DIU şi supravegherea aplicării lor în condiţiile crizelor militare şi umanitare; acordarea facilităţilor necesare   şi   posibile   pentru   permiterea   asumării   de   către   organizaţiile umanitare  internaţionale  şi  naţionale  a  sarcinilor  referitoare  la  protecţia  şi asistenţa   victimelor;   adoptarea   legilor   şi   regulamentelor   de   aplicare   a tratatelor  DIU,  difuzarea  şi  studierea  acestora  de  către  autorităţile  civile  şi militare astfel încât toate persoanele aflate sub autoritatea lor să-şi cunoască obligaţiile   izvorâte   din   convenţiile   umanitare;   reprimarea   naţională   a infracţiunilor la DIU, într-ajutorarea judiciară în materie penală între state şi cooperarea  u  organizaţiile  internaţionale  şi  instanţele  penale  în  procedurile referitoare la violarea DIU şi protecţia victimelor. În coordonarea naţională a aplicării  acestor  măsuri,  multe  state  europene  au  înfiinţat  comisii  sau  alte instanţe   ale   guvernării   naţionale,   precum   şi   strategii   interne,   pentru implementarea dreptului internaţional umanitar. 156
Şi  organizaţiile  europene  sunt  implicate  în  promovarea  şi  respectarea DIU, deşi aplicarea acestuia se realizează prin obligaţiile concrete ale statelor contractante ale convenţiilor umanitare cu puţine referiri la organizaţiile inter şi  neguvernamentale.  De  aceea,  OSCE,  CE,  NATO  şi  UE,  în  special  prin intermediul organismelor lor parlamentare n-au făcut altceva decât să apeleze la  statele  membre  să  semneze  şi  să  ratifice  tratatele  de  DIU  şi  să  asigure respectarea  acestora;  de  asemenea,  sunt  cunoscute  şi  poziţii  comune  şi regulamente  ale  guvernării  supranaţionale  a  UE  în  aplicarea  sancţiunilor internaţionale  faţă  de  state  în  care  DIU  este  violat,  în  embargoul  faţă  de persoane, activităţi militare, arme şi muniţii care afectează protecţia umanitară a  victimelor,  în  planificarea  şi  desfăşurarea  operaţiilor  europene  umanitare deja  menţionate  anterior  ca  şi  în  susţinerea  activităţii  eficiente  a  instanţelor penale internaţionale pentru tragerea la răspundere a celor vinovaţi de violarea DIU atunci când măsurile naţionale n-au existat sau n-au fost eficace. Pentru aspectele  operaţionale  ale  misiunilor  europene  umanitare  este  important Ghidul  UE  asupra  promovării  compatibilităţii  cu  DIU  elaborat  de  Consiliul UE în 2005pentru instituţiile, organele, oficiile şi agenţiile cu responsabilităţi şi competenţe în acest domeniu 157 , complementar celorlalte ghiduri, orientări, poziţii şi acţiuni comune adoptate în cadrul unional privind subiecte cum ar fi drepturile   omului,   interzicerea   torturii   şi   protecţia   civililor.   Iar   pentru compatibilitatea operaţiilor militare ale NATO cu principiile şi normele DIU s-au  dovedit  deosebit  de  utile,  în  afara  altor  instrumente  de  conducere operaţională  şi  asistenţă  juridică  (precum  TOA  –  Transferul  de  autoritate, SOFA  –  Acordul  privind  Statutul  Forţelor  şi  ROE  –  Reguli  de  angajare), STANAG   –   urile   (Acordurile   de   standardizare)   elaborate   şi   pentru uniformizarea  practicii  militare  şi  umanitare  a  statelor  membre  mai  ales pentru interogarea prizonierilor de război, procedurile de reţinere şi internare a persoanelor deţinute, identificarea şi protecţia bunurilor serviciilor sanitare, evaluarea şi exploatarea materialelor şi documentelor capturate de la adversar, utilizarea  transportului  aerian  sanitar  de  evacuare  din  zonele  înaintate  de operaţii;  o  semnificaţie  deosebită  pentru  respectarea  de  către  personalul NATO  a  regulilor  umanitare  de  comportament,  inclusiv  în  războiul  contra terorismului,  o  are  STANAG  nr.  2449/2004  referitor  la  instruirea  în  dreptul conflictelor armate, statele membre fiind de acord să-l introducă în ordinele, manuale  şi  instrucţiunile  naţionale    care-l  implementează,  responsabilitatea pregătirii  întregului  personal  participant  la  misiuni  NATO  revenind  lanţului naţional  de  comandă  şi/  sau  Elementului  Naţional  de  Sprijin  din  teatrul  de operaţii. Să menţionăm în finalul acestor consideraţii şi faptul că implicarea statelor  şi  organizaţiilor  europene  în  promovarea  şi  respectarea  DIU  s-a realizat    într-o    mare    măsură    pe    expertiza    oferită    de    organizaţiile neguvernamentale prin intermediul CIMIC (cooperare civili-militari).
2.   Cooperarea   cu   organizaţiile   neguvernamentale   în   protecţia umanitară operaţională
În legile fundamentale ale statelor ca şi în documentele constitutive ale   organizaţiilor   guvernamentale   europene   se   accentuează   adesea necesitatea     cooptării     organizaţiilor     neguvernamentale,     asociaţiilor asociaţilor  şi  federaţiilor  la  realizarea  marilor  valori  reprezentate  de democraţie,  stat  de  drept  şi  drepturile  omului.  Nu  este  deci  de  mirare  că atât  guvernarea  naţională  cât  şi  cea  supranaţională  apelează  adesea  la organizaţiile  neguvernamentale  pentru  sporirea  eficacităţii  procedurilor jurisdicţionale,  nejurisdicţionale  şi  operaţiile  de  protecţie  a  drepturilor omului. Literatura de specialitate 158  a remarcat încă spre finele anilor ’60 renunţarea la unicitatea şi primordialitatea tradiţională a imaginii statului autosuficient şi autonom în monopolul pe care-l exercita asupra relaţiilor internaţionale,     singur     ori     prin     organizaţiile     interguvernamentale constituite  de  el,  pentru  a  constatat  apariţia  unor  subiecte  derivate  ale politicii  şi  dreptului  internaţional  în  persoana  morală  a  organizaţiilor neguvernamentale  ca  entităţi  nestatale,  cu  originea  în  societatea  civilă globală, care în scurt timp au devenit capabile, ce puţin în anumite ocazii, să  marcheze  cursul  evenimentelor  internaţionale.  Aşa  cum  unele  din organizaţiile  guvernamentale  au  fost  şi  ele  atrase  de  domeniul  apărării libertăţilor  şi  demnităţii  umane,  primind  adesea  statut  consultativ  al instituţiilor de promovare a  drepturilor omului şi chiar un rol specific în derularea  mecanismelor  contencioase  şi  necontencioase  şi  a  operaţiilor europene umanitare.
Activitatea  ONG-urilor  în  domeniul  cunoaşterii  şi  aplicării  DEDO este  deosebit  de  complexă,  de  la  aspecte    ale  sesizării  şi  investigării  pe cont  propriu  a  violărilor  drepturilor  omului  şi  DIU  până  la  educaţia  şi instruirea specializată în acest domeniu. Unele dintre ele s-au constituit în adevărate mecanisme de susţinere a statelor în ratificarea convenţiilor din domeniu,   altele   îşi   propun   să   controleze   modalitatea   de   aplicare   a
convenţiilor  respective,  în  timp  ce  altele,  la  fel  ca  statele  şi  organizaţiile europene  sunt  preocupate  de  acţiunea  globală  de  promovare  şi  protecţie eficace  a  drepturilor  esenţiale  ale  fiinţelor  umane.  Practic,  nu  există instituţii şi subiecte ale DEDO, care să nu apeleze şi la asemenea asociaţii de anvergură statală, europeană sau mondială, după cum nu există drepturi ori proceduri protectoare care să nu le implice. Acesta este motivul pentru care  planurile  de  guvernare  naţională  şi  supranaţională  conţin  referiri distincte la atragerea şi utilizarea ONG-urilor în mecanismele de apărare a drepturilor omului. De altfel, obiectul principal al acestora nu este diferit de  acel  al  bunei  guvernări,  în  sensul  difuzării  de  informaţii  referitoare  la normele DEDOP, de a sensibiliza publicul asupra violărilor acestuia, de a investiga astfel de încălcări în folosul indivizilor, atunci când autorităţile publice  nu-şi  fac  datoria,  de  a  sesiza  instituţiile  abilitate  să  rezolve conflicte  dintre  indivizi  şi  autorităţi  referitoare  la  acest  domeniu  şi  de  a participa  la  instruirea  profesională  a  agenţilor  publici  ori  la  educaţia generală   a   populaţiei,   în   special   a   tineretului,   în   ceea   ce   priveşte cunoaşterea   şi   respectarea   eficace   a   demnităţii   umane. 159    Consiliul Europei, OSCE şi UE au recunoscut influenţa lor şi s-au relaţionat cu ele pe baza unor reguli impuse de statutul lor consultativ şi oficial, elaborând, prin  intermediul  unor  organe  subsidiare  specializate,  programe  speciale pentru  dezvoltarea,  consolidarea  şi  perfecţionarea  sinergică  a  relaţiei comune,  analizate  periodic  în  cadrul  unor  reuniuni  de  lucru  comune.  Un exemplu  concludent  al  atitudinii  reciproc  avantajoase  dintre  OING  şi
ONG este tendinţa Curţii Europene a Drepturilor Omului de a accepta tot mai mult observaţiile amicus curiae emanate de la instituţiile interesate de respectarea  operativă  şi  deplină  a  drepturilor  omului.  Considerăm  că putem   concluziona   prin   faptul   că   acţiunea   cooperativă   a   statelor, organizaţiilor   interguvernamentale   şi   neguvernamentale   din   Europa reuşeşte  să  facă  din  guvernarea  europeană  un  model  perfect  viabil  ce poate  fi  exportat  cu  succes  la  scară  globală,  dacă  va  exista  o  viziune comună  a  umanităţii  în  această  direcţie  şi  se  va  renunţa  cu  adevărat  la politica  standardelor  multiple  care  primează  încă  în  adoptarea  deciziilor politice importante.
3. Activităţile CE pe teren în statele membre
Pe  lângă  procedurile  jurisdicţionale  şi  nejurisdicţionale  pe  care  le aplică  în  protecţia  drepturilor  omului  prin  intermediul  organelor  sale specializate, consecvent scopului său de realizare a unei mai mari unităţi între   membrii   săi   pentru   salvgardarea   şi   realizarea   idealurilor   şi principiilor   care   sunt   moştenirea   lor   comună   şi   pentru   facilitarea progresului   lor   economic   şi   social,   Consiliul   Europei   desfăşoară   o multitudine  de  activităţi  pe  teren  în  statele  sale  membre.  Realitatea  este că, spre deosebire de alte state şi organizaţii europene care reacţionează la violarea  drepturilor  omului  şi  la  apariţia  suferinţelor  umane  prin  operaţii umanitare punctuale, cu scopuri foarte precis direcţionate spre rezolvarea imediată  a  crizelor  şi  înlăturarea  consecinţelor  catastrofelor  umanitare, Consiliul Europei are o atitudine mai proactivă, încercând să prevină prin acţiuni îndelung planificate şi elaborate,  reducerea încălcărilor demnităţii umane,  inclusiv  prin  educaţia  şi  formarea  culturii  drepturilor  omului, democraţiei   şi   statului   de   drept,   în   conformitate   cu   statutul   său; exemplificative în acest sens rămân Planurile de acţiune pe mai mulţi ani, elaborate  prin  Declaraţiile  CE  la  nivel  înalt,  la  Viena  (1993),  Strasbourg (1997) şi Viena (2005) în care sunt preconizate activităţi pe teren în toate statele  sale  membre  cu  următoarele  sarcini  ale  CE:  promovarea  valorilor fundamentale  comune,  drepturile  omului,  statul  de  drept  şi  democraţia; consolidarea securităţii cetăţenilor europeni; construirea unei Europe mai umane şi mai cuprinzătoare; dezvoltarea cooperării cu celelalte organizaţii şi  instituţii  internaţionale  şi  europene;  punerea  în  aplicare  a  Planului  de acţiune prin sporirea transparenţei şi eficienţei CE 160 . Ceea ce nu înseamnă că organizaţia europeana a bunei guvernări care este CE nu este implicată şi  în  operaţii  umanitare  propriu-zise,  cum  au  fost  acelea  desfăşurate  în cadrul  UNPROFOR 161   din  1994  sau  din  Kosovo  din  1999  în  realizarea mandatelor CSONU, în ambele cazuri împreună cu UE, având misiuni de monitorizare a alegerilor sau de reconstrucţie instituţională şi economică.
În  special  de  la  începutul  ultimului  deceniu  al  secolului  XX,  CE  a depus eforturi susţinute în direcţia lansării unor noi acţiuni cuprinzătoare prin  care  să  fie  reafirmate  şi  consolidate  la  nivelul  întregului  continent principiile  esenţiale  ale  democraţiei,  pluralismului,  statului  de  drept  şi respectării drepturilor omului. Principalele domenii în care s-a manifestat acţiunea pe teren în statele membre au fost: protecţia persoanelor private de libertate, prin intermediul unui sistem de vizite efectuate de Comitetul
pentru  prevenirea  torturii  şi  a  tratamentelor  sau  pedepselor  inumane  şi degradante;   protecţia   drepturilor   minorităţilor   naţionale;   acţiunea   în favoarea  egalităţii  dintre  femei  şi  bărbaţi;  lupta  împotriva  rasismului,  a xenofobiei,  a  antisemitismului  şi  a  intoleranţei;  conlucrarea  strânsă  cu mass-media  în  probleme  legate  de  libertatea  de  expresie  şi  drepturile omului;  promovarea  informării  asupra  drepturilor  omului  şi  susţinerea educaţiei  în  şcoli  şi  a  unor  grupuri  profesionale  în  domeniul  drepturilor omului;  cooperarea  cu  organizaţii  ale  drepturilor  omului  şi  instituţii  de protecţie   a   libertăţilor   fundamentele   existente   la   nivel   naţional   şi neguvernamental.  Activităţile  CE  în  aceste  domenii  au  implicat,  de  fapt, atât  statele  membre  cât  şi  ţările  europene  nemembre  care  au  reclădit instituţiile  democratice  dar  se  confruntă,  în  continuare,  cu  fenomene  de respingere  sau  indiferenţă  din  partea  cetăţenilor  faţă  de  viaţa  politică  şi participarea la funcţionarea instituţiilor respective.
Demonstrând cele menţionate deja, putem să ne referim la cele 130 de vizite efectuate între 1989-2002 de Comitetul pentru prevenirea torturii în statele membre, inclusiv inspecţii periodice sau ad-hoc, în cursul anului 2001,  membrii  Comitetului  acţionând  peste  160  de  zile  în  inspectarea locurilor de detenţie iar în 2002 au fost vizitate 16 state: Anglia, Armenia,
Azerbaidjan,   Bulgaria,   Cehia,   Danemarca,   Franţa,   Islanda,   Letonia, Macedonia, Olanda, Portugalia, România, Rusia, Turcia şi Ucraina. Pentru protecţia  minorităţilor  naţionale,  CE  a  imaginat  o  serie  de  activităţi  ca parte a programului său de cooperare şi asistenţă: organizarea întâlnirilor pentru  a  oferi  informaţii  despre  Convenţia-cadru  asupra  minorităţilor  şi încurajarea   statelor   nemembre   să   o   semneze   şi   ratifice;   discutarea evenimentelor   interne   cu   delegaţii   care   includ   parlamentari,   oficiali guvernamentali şi reprezentanţi ai minorităţilor; oferirea de opinii asupra legislaţiei  referitoare  la  minorităţi  de  către  experţii  CE;  organizarea  de seminarii  de  pregătire  a  elaborării  rapoartelor  statului  cu  scopul  de  a eficientiza  procedura  de  supervizare.  Aceste  activităţi  stau  la  baza  a  trei mari proiecte ale Pactului de Stabilitate pentru Europa de Sud-Est în ceea ce   priveşte   minorităţile   şi   anume,   unul   de   trecere   în   revistă   a discriminărilor  din  legislaţie,  politici  şi  practici  regionale,  al  doilea  de acceptare  şi  aplicare  a  standardelor  europene,  iar  al  treilea  la  cooperarea bilaterală pentru întărirea şi dezvoltarea protecţiei minorităţilor 162 .
În aceeaşi ordine de idei, Comitetul director pentru egalitatea dintre femei   şi   bărbaţi   a   pregătit   şi   desfăşurat   în   statele   membre   acţiuni împotriva traficului de persoane în scopul exploatării sexuale iar grupul de specialişti pentru combaterea violenţei împotriva femeilor a elaborat încă în  1994  un  Plan  de  acţiune  în  acest  domeniu.  De  asemenea,  Comisia europeană împotriva rasismului şi intoleranţei ECRI, înfiinţată în 1993, a inclus  în  programul  său  de  activităţi  abordări  ţară-cu-ţară 163 ,  activităţi  pe teme   generale 164    şi   relaţia   cu   societatea   civilă 165 .   Pe   de   altă   parte, Programele de cooperare ale CE în materia drepturilor omului urmăresc să  sprijine  şi  să  consolideze  procesele  de  reformă  şi  democratizare  în  noile state  ale  CE,  priorităţile  geografice  curente  fiind  Europa  de  Sud-Est, Caucazul  de  Sud,  Rusia,  Moldova  şi  Ucraina.  Merită  menţionate  în contextul  acţiunilor  CE  pe  teren  în  statele  sale  membre  şi  Programele comune   cu   UE   şi   OSCE,   Directoratul   de   planificare   strategică   al Consiliului  fiind  însărcinat  să  supravegheze  şi  să  coordoneze  aspectele contractuale    şi     financiare     ale     acestor     programe     de     activitate multidimensională cu diverse aspecte umanitare.

